Държавен вестник, бр. 8, 2011 г., стр. 47

БРОЙ  8	
Д Ъ Р Ж А В Е Н  В Е С Т Н И К 	
СТР.  47  
4.3.3. Оценка на място.
Оценката на място трябва да бъде проведена 
в срок до 3 месеца от датата на приключване 
на предварителното проучване по т. 4.2.1 и в 
срок до 1 при наличие на пропуски до 2 ме­
сеца от предварително проучване по т. 4.2.2. 
Оценката на място започва с откриваща среща 
и приключва със закриваща среща. По време 
на оценката на място екипът оценява степента 
на внедряване, поддържане и ефикасността на 
системата за управление и компетентността на 
ООС. Органът за оценка на съответствието 
трябва да демонстрира, че е компетентен да 
извършва всички дейности и във всички облас­
ти, за които е заявил желание за акредитация. 
Оценката може да не обхваща всички записи, 
документи и персонал на ООС. Извадката – обект 
на оценка, трябва да бъде представителна до­
толкова, доколкото е възможно в зависимост от 
дейността на ООС. Всеки избор на екипа трябва 
да бъде направен от гледна точка на риск и 
значимост за демонстриране на компетентност 
от страна на ООС. Поради извадковия подход 
не може да се твърди, че са установени всички 
съществуващи несъответствия. 
По отношение на системата за управление 
на ООС екипът от оценители трябва да нап­
рави оценка най-малко на един пълен цикъл 
на вътрешен одит и преглед от ръководството. 
Когато ООС има дейности на няколко мес­
тонахождения (различни адреси), оценката при 
първоначална акредитация и преакредитация 
трябва да обхване всички тях. При планиране 
на оценка на място се спазват правилата на 
BAS QI 2.
Оценката на място на ОСС, ОСПр, ОСПл 
и ПОС приключва със закриваща среща, която 
се провежда най-късно до три месеца от откри­
ващата среща. В този период ООС е длъжен 
да предостави възможност на БСА да извърши 
необходимите наблюдения на дейността му.
4.3.4. Докладване след оценка на място.
След оценката екипът трябва да изготви 
доклад с наблюденията по време на оценката, 
който съдържа най-малко следното: заключение 
за състоянието на системата за управление и 
компетентността на ООС, заключение за съот­
ветствието на дейността на ООС с изискванията 
за акредитация и констатираните несъответ­
ствия, ако има такива. Българската служба 
за акредитация предоставя на ООС доклад от 
оценката до 15 дни от закриващата среща.
4.3.5. Несъответствия и коригиращи действия. 
4.3.5.1. Класификация. 
Несъответствие е неизпълнението на изис­
кванията за акредитация, определени в т. 3 на 
този документ. 
Българската служба за акредитация класи­
фицира несъответствията като значителни или 
незначителни по следните критерии:
Значително несъответствие (L):
Установено е неизпълнение или липса на 
прилагане или поддържане на едно или пове­
че от изискванията за акредитация (вж. т. 3), 
което води до заключение, че дейността на 
ООС, общата компетентност и системата за 
управление не са в състояние да осигурят не­
обходимото качество на предоставяните услуги, 
включително достоверността на издаваните от 
него документи.
Незначително несъответствие (S):
Установени са пропуски при изпълнение на 
едно или повече от изискванията за акредита­
ция (вж. т. 3), което води до съмнение относно 
качеството на предоставяните от ООС услуги, 
включително достоверността на издаваните от 
него документи.
За всички видове несъответствия ООС 
трябва да проведе коригиращи действия, които 
трябва да бъдат оценени от страна на БСА, 
преди да бъде взето решение за предоставяне 
на акредитация/ преакредитация /разширяване 
на обхвата на акредитация или потвърждаване 
на действието на акредитацията за периода на 
нейната валидност.
Класификацията на несъответствията е от­
говорност на водещия оценител. 
4.3.5.2. Коригиращи действия. 
а) Докладване на несъответствията се из­
вършва в края на оценката на място по време 
на закриваща среща, след като са класифици­
рани от водещия оценител. Закриваща среща 
при продължителна оценка (например при 
органи по сертификация) се провежда до 5 дни 
след приключване на последното проведено 
наблюдение.
Несъответствията се докладват на представи­
тел на юридическото лице, който удостоверява, 
че е информиран за тях с подпис върху съответ­
ния формуляр. Неподписването на формуляря 
от страна на ООС или юридическото лице не 
анулира констатираното несъответствие. 
b) В съответствие с прилаганата от БСА 
концепция, че коригиращите действия трябва 
да елиминират причините за появата на несъот­
ветствие, с цел предотвратяване на повторната 
му поява при констатиране на несъответствия 
от ръководството на ООС се изисква:
 – да извърши анализ за първопричините, 
довели до възникване на несъответствията;
 – да предприеме действия за отстраняване 
на несъответствието; 
 – да извърши анализ на разпространението 
на несъответствието и да извърши отново или 
да коригира извършената несъответстваща 
услуга или продукт – корекция;
 – да предприеме действия за елиминиране 
на причините, довели до възникване на несъ­
ответствията – коригиращи действия;
 – да извърши самооценка и да демонстрира 
ефикасността на предприетите действия.